दिवंगत महंत सोमपुरी की पक्की समाधि बनाने का काम शुरू
दैनिक भास्कर में खबर प्रकाशित होने के बाद प्रबंध कमेटी ने ली सुध
सिटीरिपोर्टर | पुष्कर
विश्वप्रसिद्ध ब्रह्मा मंदिर के दिवंगत महंत सोमपुरी की आखिर जिला कलेक्टर गौरव गोयल की अध्यक्षता में गठित मंदिर प्रबंध कमेटी ने पक्की समाधि बनाने का गुरूवार को काम शुरू करवा दिया है। उम्मीद है कि दो दिन में पक्की समाधि बन कर तैयार हो जाएगी।
दैनिक भास्कर ने 28 फरवरी के अंक में ...और भूल गए दिवंगत महंत सोमपुरी की पक्की समाधि बनाना शीर्षक से समाचार प्रकाशित किया गया। खबर को जिला कलेक्टर एवं मंदिर प्रबंध कमेटी के अध्यक्ष गौरव गोयल ने गंभीरता से लेते हुए तत्काल अधीनस्थ अधिकारियों को दिवंगत महंत सोमपुरी की कच्ची समाधि की जगह पक्की समाधि बनाने के निर्देश दिए। कमेटी के सचिव एवं उपखंड अधिकारी मनमोहन व्यास ने गुरुवार से सोमपुरी की पक्की समाधि का निर्माण शुरू करवा दिया। उन्होंने संबंधित ठेकेदार को दो दिन में सोमपुरी की पक्की भव्य समाधि बनाने के लिए पाबंद किया है।
hin_Deva hin_Deva mai_Deva hin_Deva hin_Deva